Asunto oli loistavalla sijainnilla muutaman askeleen päästä Termini päärautatieasimalta. Sieltä oli helppoa saapua lentokentältä ja liikkua minne tahansa Roomaan tai kauemmaskin. Esim. Pantheonille oli kohtuullinen 20 minuutin kävelymatka. Viikon lippu julkiseen liikenteeseen maksaa 24 euroa ja sillä pääsee jopa Lido di Ostian uimarannoille lepäilemään.
Asunnon lähellä on runsaasti erilaisia ravintoloita joiden hinta-laatusuhde oli ydinkeskustaa parempi. Etnisissä ravintoloissa oli ilahduttavan edullista ostaa vaikkapa kurrykanaa hintaan 6 euroa/annos. Maaseudun hiljaisuuteen tottuneen suomalaisen kannattaa ottaa korvatulpat mukaan, sillä Rooman liikenteen äänet kuuluvat asunnon kahteen suurimpaan makuuhuoneeseen. Sisäpihan makuuhuoneet ovat rauhallisempia. Ilmastointi toimii kahdessa huoneessa koneellisesti, muita viilennettiin läpituuletuksella avoimista ikkunoista.
Asunto oli yhdistetty kahdesta erillisestä huoneistosta, joita kuulemma vuokrataan myös erillisinä. Tilat riittivät yhdeksän hengen seuruellemme (4 aik + 4 teiniä + 1 lapsi) hyvin. Vuoteita ja yksityistä tilaa oli riittävästi, mutta yleisten tilojen käytettävyyttä rajoitti kaksi keittiötä joista kumpaankaan ei koko porukka mahtunut. Toki asunnossa oli paljon mukavampi asua kuin esim. kolmessa erillissä hotellihuoneessa. Vuonna 1884 rakennetun talon ja huoneiston kunto oli hyvää Roomalaista tasoa. Asuntoon oli neljä settiä avaimia, mikä oli iloinen yllätys.
Pesukone oli parvekkeella, kokemus sekin, mutta toimi ok ja pyykit kuivuivat kesäkuussa yön aikana parvekkeen kaiteen yli roikkuen. Wifi toimi reitittimen lähettyvillä loistavasti (n.12Mb/s) mutta reunahuoneissa heikosti paksujen seinien johdosta.